Инирида

**Инирида** (шпански изговор: [iˈniɾiða]), претходно **Порто Инирида**, е главен град и општина на департманот Гвајнија во Колумбија. Основан е во 1963 година на местото на малото село Обандо, во тоа време во општината Сан Фелипе. Општината беше преименувана во 1974 година. Општинското население од 31.514 (Попис 2018) е претежно домородно и сочинува околу една третина од населението во департманот.

## Историја
Пред 1960 година имаше малку развој во областа, која беше ретко населена  од речиси целосно домородно население. Сепак, во 90-тите и 2000-тите години, со зголемена експлоатација на природните ресурси на областа, направени се напори за контрола на месното население.

## Географија
Сместено во Лалос кај сливот на реката Инирида и реката Гвавиаре, поголемиот дел од територијата на општината Порто Инирида е речна тераса и дно, иако има некои ридови. Се наоѓа на 30 км од границата со Венецуела.

### Клима
Инирида има тропска прашумска клима (Af). Има силен до многу силен дожд во текот на годината.

## Економија
Главните економски активности во општината, освен владата, се земјоделство, риболов  и сточарство. Земјоделство вклучува земјоделство за лична употреба, производство на влакна од лисните дршки на млади chiquichiqui палми *(Bactris speciosa),* што се користи за јаже и за ратан познат како "Yare" кој се користи за мебел и кошници.

Туристите го посетуваат за неколку активности, вклучувајќи риболов, кајакарство, разгледување и пешачење. Хотелите и хостелите се појавија бидејќи националните и меѓународните посетители продолжуваат да доаѓаат. Занаетчиството стана популарна индустрија и е поддржано од владини институции.

## Демографија
Општеството во Инирида е составено од 53% домородно население: Курипакос, Пуинавес и Пиапокос. 30% се колонизатори од другите делови на Колумбија и 17% се други домородни етнички групи.

## Транспорт

### Аеродроми
Локалниот аеродром е аеродромот Цезар Гавирија Трухиjо, именуван во чест на поранешниот претседател на Колумбија. Од 2007 година, пистата ја сервисираат две авиокомпании, Сатена, која има три лета неделно од и до Богота и два лета неделно од и кон Вилјавиченсио и Air Colombia, која лета двапати неделно од градот Вилавиченцио, преку Баранкоминас, Гвајнија и потоа пристигнува во Инирида. Оваа авиокомпанија управува со Douglas DC-3 што го прави патувањето авантура. Сепак, аеродромот Сан Фернандо де Атабапо во Венецуела е оддалечен само 30 км. Постои и карго-авиокомпанија која лета двапати неделно само од Богота. Аеродромот порано бил познат како *Аеропуерто Обандо* .

Исто така е можно да се стигне до Инирида преку река, но патувањето е долго и чини скоро исто колку и летот. Патувањето преку реката трае неколку часа, па дури и денови, во зависност од видот на превозното средство.

### Јавен превоз
Со доаѓањето на сè повеќе луѓе, воспоставен е механизам за јавен превоз. Околу 500 авто-рикши овозможуваат ефикасен и евтин начин на транспорт. Стандардната цена (која ги опфаќа скоро сите одредишта во градот) е околу 0,50 USD. Постојат и мини-комбиња достапни за големи групи; цената останува 0,50 USD по лице.

## Наводи

## Надворешни врски

* Официјално мрежно место на општината Инирида
* Воздушна фотографија на Порто Инирида c.2000
* Asesoria Presidencial para Las Regiones: Порто Инирида

Категорија:Координати на Википодатоците
Категорија:Градови во Колумбија
Категорија:Општини во Колумбија
Категорија:Гвајнија